Държавен вестник, бр. 71, 2017 г., стр. 17

БРОЙ  71	
Д Ъ Р Ж А В Е Н  В Е С Т Н И К 	
СТР.  17  
Раздел 3
Участие
3.1. Всяка нация, която е или член на ЕС, 
или на НАТО, отговаря на изискванията за 
участие, предмет на ограниченията, посочени 
в параграф 7.2, изречение 2.
3.2. Държави извън тези организации трябва 
да се преценяват за всеки отделен случай.
Раздел 4
Цел и задачи
4.1. Целта на това Техническо споразумение 
е да се установи Центърът за координация 
на придвижването „Европа“ (МССЕ) и да се 
определи рамката за основните администра­
тивни и финансови разпоредби, необходими 
за експлоатацията и поддръжката на МССЕ.
4.2. Целта на Центъра за координация на 
придвижването „Европа“ е да координира 
използването на възможностите за възду­
шен транспорт, транспорт по повърхността 
и способностите за презареждане с гориво 
във въздуха между Участниците и по този 
начин да се подобри цялостната ефективност 
и ефикасност. Основен акцент на центъра ще 
бъде поставен върху стратегическите прид­
вижвания, но без да се изключват оперативни 
и тактически придвижвания.
4.3. Центърът за координация на придвиж­
ването „Европа“ събира данни за дейността на 
Участниците, както и данни за изискванията. 
Тази информация се предоставя на доброво­
лен принцип. Въз основа на събраните данни 
и при искане на Участник МССЕ предлага 
съвети за това, как способностите могат да 
бъдат използвани по-ефективно. Функциите, 
извършвани от МССЕ, са да осигурят въз­
можности за подобрения в областта на пла­
нирането и изпълнението на придвижванията 
на участниците и дейностите за ПГВ. Това 
включва предоставянето на консултации за 
общото използване на способностите за тър­
говски чартъри, за да се избегне ненужната 
конкуренция за едни и същи ресурси.
4.4. Координацията, спомената в това ТС, 
се отнася както за военни, така и за наети от 
търговската мрежа активи за неоперативни 
и оперативни цели, включително и пълната 
гама от военни операции, както и искания 
за поддръжка на учения, Операции по под­
държане на мира, помощ при спасителни 
действия при бедствия и спешни граждански 
кризи. ТС е предназначено да се използва за 
комбинирани и съвместни действия.
Раздел 5
Поддръжка за ЕС или НАТО
При спазване на разпоредбите на този доку­
мент директорът на Центъра за координация 
на придвижването „Европа“ е упълномощен 
да предоставя поддръжка на ЕС или НАТО 
без одобрението на Участниците в МССЕ, 
като информира Участниците. Директорът 
на МССЕ се консултира с Участниците преди 
всяко развръщане на персонала на МССЕ. В 
такъв случай личният състав на даден Участ­
ник няма да бъде развърнат без одобрението 
на съответния Участник.
Раздел 6
Прилагане на това ТС
Това Техническо споразумение се прилага 
в съответствие с националните и международ­
ните правила и процедури, съществуващите 
споразумения и договорености между Учас­
тниците. Освен това в случай на спор имат 
предимство националното и международното 
право. В случай на такива спорове Участни­
ците се уведомяват взаимно в писмена форма.
Раздел 7
Организация
7.1. Центърът за координация на придвиж­
ването „Европа“ се състои от група участващи 
страни и сам по себе си не е юридическо лице.
7.2. УБ на Центъра за координация на 
придвижването „Европа“ е най-високото ниво 
на вземане на решения на МССЕ. Този борд 
взема решения по въпросите за участие на 
МССЕ (т.е. приоритизиране и контрол на рас­
тежа, за да не се превишава капацитетът на 
МССЕ, плюс всички решения по всеки отделен 
случай). Този УБ е свободен да реши дали да 
се срещне физически, или да се организират 
съответните решения на ИК. Не съществува 
редовен график за срещи; въпреки това по 
принцип те са на годишна база. Участниците 
могат да заявяват желание за среща на УБ, 
ако сметнат това за необходимо.
7.3. УБ на Центъра за координация на 
придвижването „Европа“ се състои от пред­
ставители на всеки от участниците. Предсе­
дателят на УБ е представител на Участника, 
домакин на заседанието на УБ, и това лице 
е председател до следващото заседание на 
УБ. Решенията, включително решенията на 
ИК, се вземат от УБ с единодушие. Всеки 
Участник разполага с един глас по време на 
сесиите на УБ на МССЕ. Присъствието на 
външни участници е ограничено до откритите 
заседания на събранието на УБ.
7.4. Рутинни дейности, свързани с Центъра 
за координация на придвижването „Европа“, 
се решават и контролират от РГ на МССЕ. 
Тази РГ се състои от представители на всеки 
от Участниците. Участниците са свободни 
да привличат допълнителни експерти за 
срещи толкова дълго, колкото е номиниран 
ръководителят на делегацията. РГ заседава 
най-малко веднъж на всеки 6 месеца, за да 
може да изпълнява ефективно своите отго­
ворности. Председателят на РГ е представител 
на Участник и се назначава с решение на РГ.